**Ұйымдастырылған оқу қызметінің жоспары**

 **2.11.2020ж**

**Білім беру саласы:** «Таным»

**Оқу қызметі:** «Жаратылыстану»

**Тақырыбы:** «Көліктер»

**Мақсаты:** Балаларды көлік түрлерімен таныстыру. Жүк көлігі және оның маңызы туралы ұғым қалыптастыру. Көліктердің жеке бөліктерімен таныстыру. Әр көліктің пайдасын айта отырып, еңбекқорлыққа баулу.

**Күтілетін нәтиже:**

**Орындайды:** көлік түрлерін ажыратуға арналған тапсырманы.

**Түсінеді:** жер, су және әуе көліктерінің маңызын.

**Қолданады:** алған ақпараттарын жүйелеп қорытындылай білу дағдыларын.

**Қолданылатын көрнекі құралдар:** слайд, дидактикалық ойын,көлік түрлерінің суреттері.

**Сөздік жұмыс:** көліктер, жүк көлігі, жүргізуші.

**Билингвальды компонент:** көлік – транспорт, жүргізуші – водитель.
**Ұйымдастырылған оқу қызметінің барысы:**

Сәлеметсіңдер ме, балалар!

Қане, балалар шаттық шеңберіне тұрайықшы.

Арайлап таң атты,

Алтын сәуле таратты,

Жарқырайды күніміз,

Жарқырайды даламыз.

Қайырлы таң достар,

Қайырлы таң қонақтар!

-Балалар, қане енді орнымызға отырамыз.

**Негізгі бөлім: Дидактикалық ойын:** «Даусынан таны»

(Ойынның шарты бойынша балалар үнтаспадан берілген көлік түрлерінің дыбыстарын ажыратады)

–Балалар, бұл ненің даусы?

Дұрыс, иә бұл машинаның дауысы.

– Балалар қане, слайдтарға суретке қарап, қандай көлік түрлері бар екенін атайықшы.

**1-слайд:**машина, автобус, ұшақ, жүк көлігі, кеменің суреттері.

**2-слайд:** Көліктермен адамдарды, жүктерді тасымалдайды. Біз машиша, пойыз,автобус,ұшақ - бұлардың барлығын көліктер деп атаймыз.

Сөздік жұмыс: көліктер

**3-слайд:** Балалар осы көліктердің әрқайсысының жүретін өз орындары бар.

Балалар мен сендерге жұмбақ жасырамын.Сендер шешіп көріңдерші.

 Кеме – суда, ұшақ әуеде, машина – жерде жүреді.

Ал машинаны кім жүргізеді?

Қане, балалар бәріміз жүргізуші болайықшы.

**Сергіту сәті: «Машина»**

Бип, бип, бип дейді,

Жолдан былай кет дейді,

Көшеде күшікті,

Басуға, басуға,

Болмайды, болмайды машина.

Бип, бип, бип дейді,

Жол шетінде күт дейді,

Көшеде асыға, асыға,

Жүруге болмайды,

Болмайды машина.

**Дидактикалық ойын: «**Қайсысы артық**»**

Шарты: Слайдтағы суреттердің ішінде көліктер және көлікке жатпайтын заттардың іщінен артық заттарды көрсетеді.

Әрбір баланың алдына құм салынған тақта беріледі.

* Қане, балалар, құмның бетіне өздеріне ұнаған көлік түрлерінің сұлбасын (суретін) салайықшы.

Қай көлік түрін салғанын балалардан сұрау.

(Машинаның дыбысы беріледі)

Балалар біздің топқа қонақ келген сияқты. (Сайқымазақ кіреді)

**Сайқымазақ:**

-Сәлеметсіңдер ме ,балалар?

**Тәрбиеші:**

- Сәлеметсіз бе!

**Сайқымазақ:**

-ооо,сендер не жасап отырсыңдар?

**Тәрбиеші:**

-Сайқымазақ, біз бүгінгі оқу қызметінен көліктер туралы көп мағұлматтар алдық.

**Рефлекция.**

-Балалар мен сендермен бір ойын ойнағым келіп тұр.

Дидактикалық ойын: «Көлік түрлерін ажырат».

«Кубизм» әдісі бойынша көлік түрлерін сұрау.

-Балалар машина, пойыз,автобус, ұшақ - бұлардың барлығын біз сөзбен қалай деп атаймыз?

Сайқымазақ:

-Жарайсыңдар, балалар көліктер туралы көп мағұлмат біледі екенсіңдер. Мен ақылды балаларға сыйлықпен ала келдім.

(Сыйлықтарын береді)

Тәрбиеші:

-Балалар, сайқымазаққа алғысымызды білдірейік. Балаларды мақтау, мадақтау.